เดือนก่อนแฟนประจำเดือนมาปกติแล้วและไม่มีอาการใดผิดปกติ แต่ในเดือนนี้ประจำเดือนยังไม่มาเลยมาราวๆ4วันแล้ว จะท้องรึป่าวครับ ในเดือนนี้ไม่ได้มาพสพแต่อย่างใด เป็นเพราะเครียดรึปล่าว หรือใช้ร่างกายหนักจนเกินไปครับ
สวัสดีค่ะ ประจำเดือนที่ไม่มาหรือมาช้ากว่า 35 วันจากครั้งก่อนนั้น อาจมีสาเหตุมาจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ซึ่งถ้าไม่ได้มีเพศสัมพันธ์เลยหลังการมีประจำเดือนที่มาปกติครั้งสุดท้าย ก็น่าจะไม่มีโอกาสตั้งครรภ์ถ้าไม่แน่ใจว่าประจำเดือนครั้งก่อนคือประจำเดือนปกติหรือไม่ แนะนการตรวจการตั้งครรภ์ด้วยชุดตรวจการตั้งครรภ์ซึ่งให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า